The Silver Chalice (cinta)

:*Iste articlo ye sobre una cinta de cine relichioso epico estausunidense de 1954; ta atros usos, se veiga *'The Silver Chalice***.

***The Silver Chalice*** (títol orichinal en [[Idioma anglés|anglés]], en [[Idioma aragonés|aragonés]] ***O cáliz d'archent***, estrenada en [[Aragón]] con o suyo títol traduciu enta lo [[Idioma castellano|castellano]] como ***El cáliz de plata**'') ye una [[cinta]] de l'anyo [[1954]] de [[cine estausunidense]] de [[cine de drama]] [[Cine epico|epico]] [[Cine relichioso|relichioso]] de [[Cine de peplum|peplum]] dirichida por [[Victor Saville]] seguntes un [[guión adaptau]] por [[Lesser Samuels]] (basau en a [[novela]] ''[[The Silver Chalice (novela)|The Silver Chalice]]'', publicada l'anyo [[1952]] por [[Thomas B. Costain]]), con una [[banda sonora orichinal]] de [[Franz Waxman]], una [[dirección de fotografía]] de [[William V. Skall]], una [[producción cinematografica]] de [[Victor Saville]] ta la suya [[productora cinematografica]] ''[[Victor Saville Productions]]'' y un [[elenco]] composau, entre d'atros [[actor]]s, por [[Virginia Mayo]], [[Pier Angeli]], [[Jack Palance]], [[Paul Newman]], [[Walter Hampden]], [[Joseph Wiseman]], [[Alexander Scourby]], [[Lorne Greene]], [[David J. Stewart]], [[Herbert Rudley]], [[Jacques Aubuchon]], [[E.G. Marshall]], [[Michael Pate]], [[Natalie Wood]], [[Booth Colman]], [[Terence De Marney]], [[Robert Middleton]], [[Ian Wolfe]], [[Lawrence Dobkin]], [[Philip Tonge]], [[Albert Dekker]] y [[Strother Martin]].

''Basil'' ye un [[nino]] que vive en [[Antioquía]] con una gran capacidat ta los treballos d'[[artesanía]]. Intresau en él, l'adopta un cabalero propietario d'a ciudat pero lo suyo [[chirmano]] no ye conforme y, cuan muere lo [[pai]] adoptivo, niega que haiga existiu l'adopción y diz que no yera so que una compra d'un esclavo. Dimpués vende a ''Basil'' a lo propietario d'un taller d'[[orfebrería]], a on anyos dimpués destaca por a calidat d'o suyo treballo en [[choyería]]. Casualment en ixe taller lo troba una muller que ye una mesacha antigament esclava a qui heba aduyau a fuyir d'o suyo amo anyos entazaga. D'atra man, en o taller plega tamién un hombre que quiere fer un encargo bien poco habitual y que merca a ''Basil'' en pagando lo doble d'a suya valura. L'encargo ye de fer un [[cáliz]] d'[[archent]] ta rodiar o cáliz que fació servir [[Chesús de Nazaret|Cristo]] en a [[Ultima Cena]] y que dimpués s'emplegó en a [[Crucifixión de Cristo|crucifixión]] ta recullir a sangre de Cristo, y ye un encargo de [[Chusé d'Arimatea]]. Chusé tien una filla, Debora, que s'enamora de ''Basil'' encara que iste parixe estar enamorau d**Helena*, l'antiga esclava a qui aduyó a fuyir y que agora ye la parella artistica de [[Simón o Mago]]. Simón pretende convertir-se en o fundador d'una nueva relichión que suplante a lo [[cristianismo]] y ta ixo quiere destruyir o cáliz (que no ye atra cosa que lo [[Santo Gredal]]), estando asinas aliau formal d'o chirmano desleyal que mintió ta fer un esclavo de *Basil*. Toz marchan enta [[Roma]], a on s'escayecerá lo final d'a historia.

A cinta s'ambienta en o [[sieglo I]] en as ciudaz d'[[Antioquía]], [[Cherusalem]] y [[Roma]] y las suyas escenas se filmoron en os *Warner Brothers Burbank Studios'' en Burbank (California).

Ye una cinta que ha recibiu bels premios y nominacions, en destacando dos nominacions a los Premios Oscar en a suya 27<sup>ena</sup> edición, a la Millor Fotografía en Color y a la Millor Banda Sonora Orichinal, y una nominación a los Premios Globos d'Oro en a suya 14<sup>ena</sup> edición a la Millor Estrela Emerchent Masculina.

## Elenco

## Se veiga tamién
* Cine en 1954.
* Cintas de 1954.

## Referencias